cyanic-selkie/wikianc huggingface dataset:
Kyyttö
Esimerkkejä kansanrunoista
Tässä kansantarinassa emäntä käskee Kullervoa vastaavaa paimenta hakemaan kyytön. Toinen lehmän nimitys kirjo ei tarkoita suoranaisesti kyyttöä, vaan kuuluu kalevalaiselle runoudelle ominaiseen tyyliin, jossa toistellaan samansukuisia sanoja:
Juha Kiilholma
Ura
Kiilholman Tappara-sopimuksessa ollutta optiota ei käytetty ja hän siirtyi kaudeksi 2008–2009 suuremman peliajan perässä Tanskan AL-Bank Ligaenin Herning Blue Foxiin. Kiilholma palasi kaudeksi 2009–2010 Suomeen ja siirtyi vuoden mittaisella sopimuksella Mestis-joukkue Kajaanin Hokkiin. Hän pelasi siellä viisi ottelua tehopistein 1+9=10, kunnes Kiilholma siirtyi syyskuun 2009 lopulla kuukauden mittaisella sopimuksella Hokin yhteistyöseura Oulun Kärppiin paikkaamaan keskushyökkääjien (Jari Viuhkola ja Mika Viinanen) loukkaantumisia. Tämän jälkeen hänen sopimustaan jatkettiin kauden loppuun.
Kaudeksi 2010–2011 Kiilholma siirtyi vuoden mittaisella sopimuksella Ruotsiin Allsvenskan-joukkue VIK Västerås HK:hon. Hän palasi kuitenkin marraskuussa 2010 Suomeen ja siirtyi joulutaukoon asti ulottuneella sopimuksella Saimaan Palloon paikkaamaan loukkaantumisia. Joulukuussa Kiilholman sopimusta jatkettiin kevääseen 2012 saakka.
Kyyttö
Muita merkityksiä ja samantapaisia sanoja
Sana kyyttö merkitsee muutakin kuin lehmän väritystä. Erilaisia juovikkaita asioita on kutsuttu tällä ja muilla käärmeisiin viittaavilla nimityksillä. Vatjan kielessä tšiutto merkitsee koristeraidoin kirjailtua paitaa. Suomen lounaismurteissa kärmet ja viron kielessä ja suomen inkeriläisessä murteessa ma(v)onnahka (suom. madonnahka l.käärmeennahka) ovat tarkoittaneet koristeraitoja.
Kyypäimet on koru, joka ulkomuotonsa perusteella on saanut ihmiset näkemään siinä kyyn päitä. Kyseessä on kaurisimpukka, joka esimerkiksi venäjässä ja sen sukukielissä tunnetaan nimellä zmeinaja golova tai zmeinyje golovy eli käärmeenpää(t).
Juha Kiilholma
Ura
Kaudella 2016–2017 Kiilholma jatkoi Ässien varakapteenina. Marraskuussa 2016 tullut loukkaantuminen haittasi hänen syyskautensa loppua. Kiilholman kausi osoittautui muutenkin pettymykseksi, kun hän teki 42 runkosarjaottelussa vain viisi tehopistettä. Kevätkaudella Kiilholma jäi ajoittain kokoonpanon ulkopuolelle ja pelasi kokoonpanoon mahtuessa useimmiten nelosketjussa. Kauden jälkeen, kesäkuussa 2017 Ässät tiedotti hänen jättävän joukkueen ja etsivän uutta seuraa. Seuran urheilutoimenjohtaja Jari Korpisalon mukaan Kiilholmalle ei löytynyt sopivaa roolia kauden 2017–2018 joukkueesta. Hän oli alkukauden ilman uutta seuraa, kunnes Kiilholma siirtyi lokakuussa marraskuun maaottelutaukoon asti kestävällä lainasopimuksella Mestis-joukkue Savonlinnan Pallokerhoon. Hän pelasi siellä neljä ottelua. Kiilholma oli tämän jälkeen edelleen ilman seuraa. Tammikuussa 2018 Ässät lopulta purki hänen sopimuksensa. Pari päivää myöhemmin Kiilholma palasi loppukauden kattavalla sopimuksella Tanskan Metal Ligaenin (ent. AL-Bank Ligaen) Herning Blue Foxiin. Vain vajaat kaksi viikkoa myöhemmin hän teki joukkueen kanssa vuoden mittaisen jatkosopimuksen. Kiilholma voitti kauden päätteeksi hopeaa.
Syyskuussa 2018 Kiilholma vahvisti kahden ottelun verran ottelukohtaisella sopimuksella Suomi-sarjajoukkue Karhu HT:tä Suomen Cupissa. Lokakuussa hän siirtyi loppukauden 2018–2019 kattavalla sopimuksella Puolan Polska Hokej Ligan Aksam Unia Oświęcimiin. Kauden 2019–2020 Kiilholma pelasi BeNe Leaguen Heerenveen Flyersissa.
Notos
right|thumb|160px|Notos, [[rokokoo-veistos, Pałac Teppera-Dückerta, Varsova]] Notos oli kreikkalaisessa mytologiassa etelätuulen henkilöitymä ja jumaluus, yksi kahdeksasta anemoksesta. Hänen vastineensa roomalaisessa mytologiassa oli Auster, sirokkotuuli, joka toi mukanaan tiiviin pilvipeitteen, sumun ja kuumankostean sään.
Notoksen vanhemmiksi nimetään Astraios ja Eos kuten muillekin kolmelle pääilmansuuntien tuulten jumaluudelle; nämä kolme hänen veljeään olivat Boreas, Zefyros ja Euros.
Notos oli enimmäkseen leuto ja lauha tuuli, mutta syksyisin se muuttui puuskittaiseksi ja toi mukanaan myrskyjä, jotka aiheuttivat usein sadon menetystä.
Kirkkoniemi
thumb|250px|Kävelykatu thumb|250px|[[Kirkkoniemen kirkko]]
Kirkkoniemi (,, alkujaan Akkulanniemi ) on Etelä-Varangin kunnan keskustaajama. Se sijaitsee Varanginvuonon rannalla Tromssan ja Finnmarkin läänissä Pohjois-Norjassa 8 km Venäjän rajalta. Asukasluku on 3 000. Paikan saamenkielinen nimi viittaa holkeriin.
Maantiede
Kylmin kuukausi on tammikuu (keskilämpötila −13 °C) ja lämpimin heinäkuu (+14 °C). Keskiyön aurinko paistaa toukokuun 15. päivästä heinäkuun 28. päivään asti. Kaamosaika puolestaan on 27. marraskuuta – 16. tammikuuta. Revontulet näkyvät useimmiten syyskuusta maaliskuuhun.
Historiaa
Alueella on asunut saamelaisia kauan. Vuoden 1826 rajan käyntiin saakka alue kuului Ruotsi-Norjan ja Venäjä(-Suome)n yhteisalueeseen. 1900-luvun alussa paikalla oli vain harvoja taloja ja kirkko. Bjørnevatnin kaivos perustettiin vuonna 1906 ja silloin kaupunkiin tuli muutaman vuoden aikana tuhansia ihmisiä.
Toisessa maailmansodassa Kirkkoniemi tuhoutui lähes kokonaan ja oli pommitetuimpia seutuja Euroopassa. Neuvostoliitto teki sinne yli 300 pommituslentoa. Saksa oli miehittänyt Norjan ja sillä oli Neuvostoliiton rajalla enimmillään 100 000 sotilasta. Saksalaiset olivat polttaneet kaupungin ennen kuin puna-armeija saavutti sen lokakuussa 1944. Kirkkoniemen rakennuskanta oli ennen toista maailmansotaa sekoitus suomalaista, saamelaista ja norjalaista arkkitehtuuria. Toisen maailmansodan jälkeinen jälleenrakennus on norjalaistanut rakennuskannan.
Talous ja elinkeinot
thumb|250px|Satama Kaupunki on teollisuustaajama, jossa vuoteen 1996 asti rikastettiin ja laivattiin Bjørnevatnin rautakaivosten malmi. Nyt rautakaivoksessa tehdään koeporauksia, joiden tarkoituksena on selvittää mahdollisuuksia avata kaivos uudelleen. Lisäksi siellä on Kirkkoniemen satama, joka on Hurtigruten-reitin kääntöpiste ja tärkeä Venäjän Barentsinmeren kalastuslaivaston purku- ja huoltosatama.
Väestö
thumb|250px|Katujen nimikyltit kaksin aakkosin. Venäjää kuulee puhuttavan Kirkkoniemessä paljon. Etelä-Varangin kunnan asukkaista venäläisiä onkin kymmenesosa. Katujen nimikyltit ovatkin sekä latinalaisin että kyrillisin kirjaimin. Kaupungissa asuu myös huomattava määrä kveenejä tai muita suomenkielisiä. Kirkkoniemessä on nykyisin myös turvapaikanhakijoiden vastaanottokeskus.
Matkailu ja nähtävyydet
Monet kaupungin nähtävyyksistä liittyvät sotahistoriaan. Keskustassa on esimerkiksi vuonna 1944 rakennettu pommisuoja Andersgrotta, jonne pääsee tutustumaan. Pommisuojan lähellä on patsas puna-armeijan kaupungin vapautuksen muistoksi. Keskusaukiolla puolestaan on sodanaikaisille äideille omistettu muistomerkki.
FC Nantes Atlantique
FC Nantes on Ranskan Nantesissa toimiva jalkapalloseura, joka on perustettu vuonna 1943. Joukkueen koko nimi on Football Club Nantes Atlantique.
Kirkkoniemi
Matkailu ja nähtävyydet
Rajaseutumuseossa käsitellään sekä sotahistoriaa että kaivostoiminnan historiaa. Nähtävillä on esimerkiksi puna-armeija-patsaan vanhempi versio kipsisenä ja venäläinen sodanaikainen lentokone tyypiltään Iljushin Il-2 M3M. Samassa rakennuksessa on toinenkin museo, jossa esitellään saamelaistaiteilija John Savion töitä, muun muassa grafiikkaa. Monet käyvät katsomassa Norjan ja Venäjän rajaa Storskogin rajanylityspaikalla. Siellä on matkamuistomyymälä ja Venäjän puolella on vartiotorneja. Turisteja kaupungissa ei paljoa näy talvisin. Vaikka matkailijoita käy paljon, useimmat viettävät siellä kuitenkin keskimäärin vain kolme tuntia aikaa.
FC Nantes Atlantique
FC Nantes on pisimpään yhtäjaksoisesti Ranskan korkeimmalla sarjatasolla, Ligue 1:ssä pelannut seura. Se nousi liigaan 1963 ja putosi vasta kauden 2006–2007 päätteeksi, pelaten ennätykselliset 44 kautta pääsarjassa.
Kirkkoniemi
Liikenne
Kaupungissa on lentokenttä, Kirkkoniemen lentoasema, jonka kautta kulkee 200 000 matkustajaa vuodessa. Lentokentältä tehdään kotimaan lentoja ainakin Osloon, Tromssaan, Vesisaareen ja Vuoreijaan. Hurtigruten-laivareitin toinen päätepiste on Kirkkoniemi. Reittiä liikennöidään ympäri vuoden Bergenin ja Kirkkoniemen väliä. Yhteen suuntaan matka kestää vajaan viikon, edestakaisin 11 päivää. Kaupunkiin päättyy Ruotsista alkava E6-tie.
FC Nantes Atlantique
Vierailu alemmalla sarjatasolla jäi Nantesin osalta lyhyeksi, sillä se sijoittui kaudella 2007–2008 Ligue 2:n toiseksi ja nousi takaisin pääsarjatasolle. Kausi 2008–2009 kuitenkin osoitti, että Nantesia uhkaa hissiseuran kohtalo. Joukkue jäi liigassa toiseksi viimeiseksi ja putosi takaisin Ligue 2:een. Nantes pelasi Ligue 2:ssa neljän kauden ajan, kunnes seuran myös 2007–2008 liigaan nostanut Michel Der Zakarian luotsasi Nantesin sarjakolmoseksi. Kaudella 2013/14 Nantes pelasi jälleen pääsarjatasolla.
Newton (New Jersey)
Newton on kunta (town) New Jerseyn osavaltiossa, Yhdysvalloissa. Sen väkiluku oli 8 374 vuonna 2020. Kunta toimii Sussexin piirikunnan hallintokeskuksena.
Väestö
Vuonna 2020 Newtonin 8 374 asukkaasta valkoisia oli 89,7 %, mustia 4,7 % ja aasialaisia 2,9 %. Vuonna 2019 14,5 % asukkaista puhui kotonaan jotain muuta kieltä kuin englantia ja 12,8 % asukkaista oli syntynyt ulkomailla.
Koutero
thumb|230px|left|Kouteroa talvisaikaan Koutero on kaupunki ja kaupunkipiirin keskus Murmanskin alueella Venäjällä lähellä Suomen rajaa. Koutero toimii Kouteron piirin (kaupunkipiirikunta) keskuksena. Vuoden 2010 väestönlaskennan mukaan Kouteron piirissä asui kaikkiaan 21 297 henkeä. Enemmistö väestöstä (18 820 ihmistä) asui Kouteron kaupungissa; loput olivat maaseutukylien asukkaita.
Historia
Ensimmäiset malmilöydöt tehtiin ja kaivostoiminta alueella aloitettiin 1932, mutta toiminta katkesi toisen maailmansodan aikana. Asutuskeskus perustettiin kun suurimittainen kaivostoiminta ja rikastuslaitoksen rakentaminen aloitettiin 1953. Vuonna 1956 Kouteroon valmistui rautatieyhteys, ja siitä tuli kaupunkityyppinen taajama. Kaupunkioikeudet se sai vuonna 1965. Kaivoskaupungit Nikel, Zapoljarnyi ja Kovdor olivat neuvostoaikana suljettuja kaupunkeja, joihin pääsi vierailemaan vain rajavartiopalvelun myöntämällä erikoisluvalla.
Stauroliitti
Stauroliitti on jalosilikaatteihin kuuluva mineraali. Se on kidejärjestelmältään monokliininen, ja sen kovuus on 7–7,5. Stauroliitilla on verrattain monimutkainen kemiallinen kaava: (Fe,Mg,Zn)2Al9(Si,Al)4O22(OH)2. Raudan, magnesiumin ja sinkin määrä stauroliitissa vaihtelee. Väriltään stauroliitti on punaruskea, mustanruskea tai kellanruskea, ja se on yleensä samea.
Stauroliitin erikoisominaisuus on se, että siinä esiintyy usein ristin muodostavia kaksoskiteitä. Näytteissä makroskooppisesti näkyvissä olevat stauroliittikiteet ovat muodoltaan prismoja. Ne ovat usein suurempia kuin ympäröivät mineraalit, ja niitä kutsutaan sen tähden porfyroblasteiksi.
Ohutnäytteissä stauroliitti on yleensä kaksoiskiteistä ja näyttää kvartsin kaltaista kahtaistaitteisuutta, jossa kaksoiskide esittää optista jatkuvuutta. Stauroliitti voidaan havaita metamorfisissa kivissä sen emmental-juustoa muistuttavan ulkonäön ansiosta. Sitä esiintyy kiilleliuskeissa ja gneisseissä seuranaan usein kyaniitti, granaatti ja andalusiitti. Suomessa sitä esiintyy mm. Tohmajärvellä, Puolangalla ja Sodankylässä.
Stauroliitin nimi on johdettu kreikasta; stauros ’risti’ ja lithos ’kivi’, viittaamaan yleiseen kaksoiskiteytymistapaan. Stauroliitti on alueellinen metamorfinen mineraali. Sitä esiintyy almandiinigranaatin, kiilteen, kyaniitin ja muiden metamorfisten mineraalien läheisyydestä.
Eric Schlosser
pienoiskuva|Eric Schlosser, 2006
Eric Schlosser (s. 17. elokuuta 1959, New York, Yhdysvallat) on yhdysvaltalainen journalisti ja kirjailija, joka on tunnettu tutkivasta ja kritisoivasta journalismista. Hänen tunnetuin teoksensa on Pikaruokakansa, jonka pohjalta on tehty myös elokuva nimeltä Fast Food Nation.
Elämä
Schlosser New Yorkissa ja vietti osan lapsuudestaan Los Angelesissa, Kaliforniassa. Hänen isänsä Herbert Schlosser toimi aiemmin asianajajana ennen kuin päätyi johtajaksi NBC-yhtiöön vuonna 1974. Eric Schlosser opiskeli Amerikan historiaa Princetonin yliopistossa, ja Oxfordista hänellä on tutkinto brittiläisestä historiasta. Nykyään Schlosser asuu Kaliforniassa, ja työstää teosta vankilajärjestelmästä.
Teokset
Eric Schlosser aloitti uransa kirjoittamalla Yhdysvaltain historiaan sijoittuvia näytelmiä. Vuonna 1985 hän kirjoitti Americans-näytelmän, joka käsitteli 1900-luvun alun Yhdysvaltain imperialismia. We the People on Schlosserin toinen Amerikan historiaan sijoittuva näytelmä Yhdysvaltain perustuslakiin liittyvistä tapahtumista, joka ilmestyi vuonna 2007.
Journalistin uran Schlosser aloitti bostonilaisessa The Atlantic Monthly -lehdessä. Tutkiva journalismi toi Schlosserille kaksi palkintoa; National Magazine Award -palkinto artikkelisarjasta “Reefer Madness” ja “Marijuana and the Law” vuodelta 1994, sekä Sidney Hillman Foundation award artikelillaan “In the Strawberry Fields” (1995). Lisäksi Schlosserin kirjoituksia on ilmestunyt mm. Rolling Stonessa, Vanity Fairissa sekä The Nation - ja The New Yorker -lehdissä.
Vuonna 2003 ilmestyi Schlosserilta Reefer Madness -teos.
Pikaruokakansa
Tunnetuin Eric Schlosserin teos on vuonna 2001 ilmestynyt Pikaruokakansa (Fast Food Nation, suom. vuonna 2002). Kirjassa kerrotaan pikaruokateollisuuden taustoista ja vaikutuksista yhteiskuntaan; kuinka pikaruokateollisuuden nopea nousu on vaikuttanut ruokatottumuksiin, ruoan valmistamiseen ja alalla työskentelevien työoloihin.
Charles Wilsonin kanssa yhteistyössä kirjoitetun lastenkirjan "Chew On This" (ilm. vuonna 2006) sekä Pikaruokakansa -teoksien nostattaman julkisuuden vaikuttamana 18 ruokateollisuuden yritystä julkaisi www.bestfoodnation.com-sivuston. Sivuston tarkoituksena on esittää lausuntoa tai tiedonantoa koskien terveys- ja työoloja amerikkalaisen ruokateollisuuden eri aloilla. Lisäksi sivustolla otetaan kantaa mm. Schlosserin teoksessaan esittämiin asioihin.
Anna Lappalainen
Anna Svedholm (o.s. Lappalainen, 27. kesäkuuta 1896 Kuopion maalaiskunta – 17. heinäkuuta 1988 Sipoo) oli suomalainen nainen, joka oli yhteensä yli 55 vuoden ajan potilaana psykiatrisissa sairaaloissa eri puolilla Suomea. ”Kellokosken prinsessaksi” kutsutun Lappalaisen elämästä on tehty kirja, elokuva ja musikaali. Hänelle on myös pystytetty muistomerkki Kellokosken sairaalan pihamaalle.
Elämä
thumb|Anna Lappalaisen (Kellokosken prinsessa) kirjoittama leikkisekki, jossa Kellokosken Säästöpankin leima. Kuopion maalaiskunnassa syntynyt Lappalainen menetti isänsä jo nelivuotiaana, minkä jälkeen hän asui sijaisperheissä, koska äiti ei pystynyt pitämään huolta kolmesta lapsestaan. Myöhemmin Lappalainen elätti itseään muun muassa esiintymällä laulajana Helsingin ravintoloissa ja teattereissa. 30-vuotiaana hän avioitui itseään 15 vuotta vanhemman miehen kanssa, mutta liitto ei kestänyt kuin vajaat kolme vuotta. Avioeron jälkeen Lappalainen ajautui taloudellisiin vaikeuksiin, ja lopulta viranomaiset toimittivat hänet levottoman käytöksen vuoksi pakkohoitoon Kivelän sairaalaan Helsingin Taka-Töölöön. Hoidosta päästyään Lappalainen asui hetken aikaa äitinsä kanssa, kunnes hän joutui jälleen psykiatriseen sairaalaan aggressiivisuutensa johdosta. Hänellä diagnosoitiin ensin skitsofrenia ja myöhemmin kaksisuuntainen mielialahäiriö (eli maanis-depressiivisyys), ja hänet sijoitettiin lopulta Kellokosken mielisairaalaan vuonna 1933.
Kellokoskella Lappalainen väitti elämänsä loppuun saakka olevansa Buckinghamin palatsissa syntynyt Englannin prinsessa Anna, jonka aarnikotka oli vauvana kuljettanut Suomeen. Sairaalassa hän viihdytti potilaita esiintymisillään ja sai myös oikeuden käydä alueen ulkopuolella harjoittamassa hierojan ammattiaan, jota hän oli tehnyt jo aikaisemminkin. Taiteellisesti lahjakas Lappalainen maalasi myös tauluja. 89-vuotiaana hänet siirrettiin Kellokoskelta Sipoossa sijaitsevaan Nikkilän sairaalaan, jossa hän kuoli 92-vuotiaana vuonna 1988. Hänet muistetaan elämänmyönteisenä ja iloisena persoonana, joka käytöksellään paransi koko elinympäristönsä ilmapiiriä.
Myöhempi kiinnostus
Vuonna 1995 Kellokosken sairaalan puistossa paljastettiin kuvanveistäjä Rauni Liukon suunnittelema muistomerkki. Lappalaisen elämäkerta Kellokosken prinsessa ilmestyi vuonna 2010, ja samana vuonna tuli ensi-iltaan myös Arto Halosen ohjaama elokuva Prinsessa, jossa häntä esitti Katja Küttner. Halonen ohjasi elokuvan pohjalta musikaalin, jota esitettiin Tampereen Työväen Teatterissa vuosina 2013–2014. Musikaalissa Lappalaisen roolissa vuorottelivat Armi Toivanen ja Laura Alajääski.
University Park (Texas)
University Park on kaupunki Dallasin piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 25 278. Kaupunki perustettiin vuonna 1924 järjestetyn kansanäänestyksen jälkeen. Southern Methodist University -yliopisto sijaitsee kaupungissa.
University Parkin pormestarina toimii Olin Burnett Lane, Jr..
Henry Heth
thumb|Henry Heth Henry "Harry" Heth (16. joulukuuta 1825 – 27. syyskuuta 1899) oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodassa. Hänet muistetaan parhaiten osallistumisestaan Gettysburgin taisteluun, kuten hän muistelmissaan kertoo, hän lähetti pienen joukon sotilaitaan tähän pieneen pennsylvanialaiseen kylään etsimään kenkiä.
Mahatma
Mahatma on sanskritinkielinen sana joka tarkoittaa "suuri sielu" (mahā (suuri) + ātman (sielu)). Sana vastaa kristillistä termiä pyhimys. Nimitystä voidaan käyttää huomattavista henkilöistä kuten Mahatma Gandhi tai Jyotirao Phule. Termillä voidaan tarkoittaa myös adeptia tai mestaria.
Henry Heth
Lapsuus ja nuoruus
Heth syntyi Black Heathissa Chesterfield Countyssä Virginiassa, laivaston kapteeni John Hethin ja Margaret L. Pickettin pojaksi. Hän oli harvoja kenraaleita, joita kenraali Robert E. Lee puhutteli etunimellä. Hän valmistui Yhdysvaltain sotilasakatemiasta West Pointista 1847. Edellisenä vuonna hän nimittäin oli koulussa haavoittunut pistimestä. Hän sai väliaikaisen pestin toiseksi luutnantiksi 1. USA:n jalkaväkeen ja osallistui Ash Hollowin taisteluun 1885 siouxeja vastaan. Hän palveli lännessä ja ylennettiin lopulta kapteeniksi.
Sisällissota
Sisällissodan alettua Heth liittyi etelävaltioiden armeijaan. Hänet ylennettiin everstiluutnantiksi ja hän palveli hetken aikaa Robert E. Leen majoitusmestarina Virginian vakinaisessa armeijassa. Hänet ylennettiin prikaatinkenraaliksi 6. tammikuuta 1862 ja hän sai komentoonsa Itä-Tennesseen puolustushallinnon Kirby Smithin alaisena. Maaliskuussa 1863 Lee toi Hethin takaisin Pohjois-Virginian armeijaan prikaatinkenraalina A.P. Hillin divisioonaan. Hän komensi Chancellorsvillessä hetken Hillin divisioonaa tämän haavoituttua. Stonewall Jacksonin kuoleman jälkeen Lee ylensi hänet 3. armeijakuntansa päälliköksi ja kenraalimajuriksi 24. toukokuuta 1863.
Gettysburgin taistelu ja Hethin myöhemmät vaiheet
Gettysburgin taistelun ensimmäisenä päivänä Hethin armeijakunta eteni kaupunkiin Cashtownin suunnasta, erään tarinan mukaan etsimään kenkiä. Hänen armeijakuntansa joutui kosketukseen unionin kenraali John Bufordin ratsuväkiarmeijakunnan kanssa. Vaikka Lee oli kieltänyt kenraali Hilliä ajautumasta taistelukosketukseen vihollisen kanssa, Heth hyökkäsi ja vieläpä vain kahdella prikaatillaan odottaen lopun divisioonasa saapuvan taistelukentälle. Häntä vastassa oli Potomacin armeijan I armeijakunta, joita vastaan hänen prikaatinsa, mukaan lukien kuuluisa rautaprikaati, ajautuivat koviin taisteluihin. Heth toi taisteluun vielä kaksi prikaatia, ja unionin joukot ajettiin Seminary Ridgeen takaisin, lähinnä koska Richard S. Ewellin armeijakunta murskasi unionin joukkojen vasemman sivustan. Lopulta Heth hyökkäsi uudestaan konjunktiossa kenraali Robert E. Rodesin joukkojen kanssa, ja unionin joukot ajettiin Gettysburgista kohti Cemetary Hillia.
Konfederaatio kärsi kuitenkin pahoja tappioita, ja Heth itse haavoittui päähän. Hänen henkensä pelasti liian iso ja paperilla vuorattu hattu, joka esti luotia aiheuttamasta kuolettavaa haavaa. Hänen joukkonsa ottivat kuitenkin osaa Pickettin hyökkäykseen J. Johnston Pettigrewin komennossa. Heth palasi Virginiaan, ja otti osaa pienempiin kahakoihin samana syksynä. Hän komensi divisioonaansa Overland-sotaretkellä, Petersburgin piirityksessä ja perääntymismatkalla Appomattoxin käräjätalolle, missä hän divisioonineen antautui Leen kanssa 9. huhtikuuta 1865.
Sodan jälkeen Heth työskenteli vakuutusbisneksessä ja mittamiehenä, ja intiaaniasioiden toimistossa. Hän kuoli Washington D.C.:ssä ja on haudattu Hollywoodin hautausmaahan Richmondissa Virginiassa.
Tomi Koivusaari
Tomi Samuel Koivusaari (s. 11. huhtikuuta 1973) on suomalainen muusikko, joka tunnetaan parhaiten Amorphis-metalliyhtyeestä, jossa hän soittaa kitaraa. Hän on Amorphiksen perustajajäseniä, ja vuosina 1990–1997 sekä kokoelmalla Magic & Mayhem – Tales from the Early Years hän lauloi murinavokaaleja. Hän on myös Verenpisara-yhtyeen jäsen. Hän soitti myös vuosina 1996–2006 Ajattarassa taiteilijanimellä Samuel Lempo. Koivusaari on myös vieraillut myös useiden muiden yhtyeiden julkaisuilla.
Koivusaari aloitti kitaransoiton 12-vuotiaana. Hänen ensimmäinen yhtyeensä oli Violent Solution, joka perustettiin vuonna 1987. Vuonna 1989 hän oli perustamassa myös Abhorrence-yhtyettä, joka ehti lyhyen olemassaolonsa aikana julkaista EP:n ja demon. Molemmat yhtyeet hajosivat vuonna 1990, mutta Koivusaari lähti Violent Solutionista Abhorrencen perustamisen jälkeen.
Koivusaari soittaa ESP-merkkisillä sähkökitaroilla ja hänellä on artistisopimus kitaravalmistajan kanssa. Tomi suosii erityisesti ESP:n Eclipse -malleja ja useimmat hänen käyttämistään kitaroista on rakentanut yksittäiskappaleina ESP Custom Shop.
Sotilashallinto
Sotilashallinto tarkoittaa sotilasviranomaisten hoitamaa hallintoa. Se tarkoittaa sitä osaa julkisesta hallinnosta, joka ei ole siviilihallintoa tai kirkollishallintoa. Tavallisesti sotilashallinnolla kuvataan niiden armeijaan ja asevelvollisuuteen liittyvien asioiden ylläpitämistä, jotka eivät liity suoraan taistelutoimintaan. Näihin kuuluvat esimerkiksi henkilöstöhallinto, budjetointi, rahoitus, hankinta, koulutus ja kehitystyö. Käyttäessään hallinnollista aluejakoa sotilashallinto voi jakaa valtionsa alueet sotilasalueisiin, kuten sotilaspiireihin tai sotilaslääneihin, kuten esimerkiksi Suomen puolustusvoimat teki vuoteen 2014 saakka.
Pro Evolution Soccer (pelisarja)
Pro Evolution Soccer on Konamin kehittämä jalkapallovideopelien sarja. Ensimmäiset versiot on julkaistu pelkästään Japanissa nimellä Winning Eleven. Sarja on kasvanut todella suosituksi, ja nykyisin se on saatavissa sekä tietokoneelle että konsoleille. Pro Evolution Soccerin pääkilpailija oli EA Sportsin FIFA-sarja.
Sotilashallinto
Tyypillisesti oikeusvaltiossa sotilashallinto on siviilihallinnon määräysvallan alainen. Tällöin kyseessä on armeijan siviilimääräysvalta. Valtiota, jossa tämä järjestys on päinvastainen kutsutaan usein sotilasdiktatuuriksi ja sen hallitusta sotilashallitukseksi. Sitä ylläpitävästä sotilashallinnosta saatetaan käyttää myös nimitystä sotilasjuntta tai pelkästään juntta.
Pro Evolution Soccer (pelisarja)
Ensimmäinen sarjan peli, joka julkaistiin Japanin ulkopuolella oli nimeltään ISS Pro (1997). Se julkaistiin vain PlayStationille. PlayStationille julkaistiin vielä samaan sarjaan kuuluvat ISS Pro 98, ISS Pro Evolution ja ISS Pro Evolution 2.
Vuonna 2000 pelisarjan nimeksi tuli Euroopassa Pro Evolution Soccer, kun ensimmäinen versio PlayStation 2:lle julkaistiin. Ensimmäinen myös Windowsille julkaistu oli vuonna 2003 julkaistu Pro Evolution Soccer 3. Seuraavana vuonna julkaistiin Pro Evolution Soccer 4, jossa myös moninpeli Internetin välityksellä tuli mahdolliseksi.
Sotilashallinto
Suomessa
Sotilashallinnolla voidaan tarkoittaa eri yhteyksissä hieman toisistaan poikkeavia asioita. Suomen hallintokäytännössä sanaa puolustushallinto käytetään yleensä merkitsemään hallintoa puolustusministeriön hallinnonalalla.
Pro Evolution Soccer (pelisarja)
Pro Evolution Soccer 5 julkaistiin lokakuussa 2005. Pelistä julkaistiin versiot PlayStation 2:lle, Xboxille, Windowsille sekä PlayStation Portablelle. thumb|300px|Pro Evolution Soccer 5:n PlayStation 2 -versio, kentällä [[Portugalin jalkapallomaajoukkue|Portugali ja Tanska.]]
Konami julkaisi Pro Evolution Soccer 6:n PlayStation 2-, Xbox 360- ja Windows-versiot lokakuussa 2006.
Sotilashallinto
Miehityshallinto
Sotilashallinnoksi kutsutaan myös miehityksen aikaista tilaa, jossa hallinnollinen vastuu vallatusta alueesta kuuluu miehittävän armeijan sotilasviranomaisille. Kansainvälisen lainsäädännön kannalta miehityshallintoa hoitavan sotilashallinnon velvoituksia ja rajoituksia säätelevät Haagin kansainvälisessä konferenssissa vuonna 1907 allekirjoitettu kansainvälinen sopimus sekä Geneven yleissopimus vuodelta 1949.
Pro Evolution Soccer (pelisarja)
Pro Evolution Soccer 2009 julkaistiin lokakuussa 2008.
Sotilashallinto
Siviili-sotilashallinto
Helmi-maaliskuussa 2015 Ukrainan presidentti Petro Porošenko perusti Donetskin ja Luhanskin alueille väliaikaisia siviili-sotilashallintoyksikköjä, sillä Ukrainan turvallisuusneuvosto totesi alueellisen siviilihallinnon riittämättömäksi ja estyneeksi toteuttamaan tehtäviään Itä-Ukrainan sodan ollessa käynnissä alueilla. Siviili-sotilashallintoyksikköjen tehtäväksi tuli valvoa Ukrainan lakien noudattamista ja järjestystä, varmistaa alueen asukkaiden turvallisuus ja elämän normalisoituminen, osallistua mahdollisten tuhoiskujen ja terroristitoimien torjumiseen ja vastatoimiin, sekä estää aluetta uhkaavat humanitääriset katastrofit.
Gay Times
Gay Times on brittiläinen lehti, jonka kohderyhmä on bi- ja homoseksuaaliset miehet.
Lehteä toimittaa Millivres Prowler Group Ltd, joka julkaisee myös lesboille suunnattua lehteä Diva. Gay Timesin ensimmäisen numero julkaistiin vuonna 1984 muunnoksena vuonna 1975 perustetusta HIM-lehdestä. Yhtiö julkaisee nykyään myös axm-lehteä, joka kilpailee Attituden rinnalla.
Lehti sisältää homoseksuaalisuuteen liittyviä uutisia, haastatteluja, satiiria, palkittuja valokuvia, henkilökohtaisia ilmoituksia sekä musiikkia, elokuvia, kirjallisuutta ja Internetiä kattavia osioita vasemmistolaisesta näkökulmasta.
Syyskuussa 2004 Gay Times aloitti kiistanalaisen mainoskampanjan Lontoon metrossa, jossa oli näytillä syyskuun numeron kansikuva. Se oli ensimmäinen mainoskampanja, jossa nähtiin miesten välinen suudelma. Kampanja sai lopulta vain yhden valituksen, joka tuli Advertising Standards Agencylta.
Tukholman vapaasatama
pienoiskuva|Vapaasatama [[Kaknäsin torni|Kaknäsin tornista kuvattuna: punainen rakennus keskellä on makasiini 1, sen oikealla puolella ovat makasiinit 2 ja 3, ja niiden alla on Banan-Kompanietin valkoinen rakennus. Kuvan alalaidassa erottuu Fordin talon katto. ]]
Tukholman vapaasatama (, lyhyemmin Vapaasatama, Frihamnen) on Itämeren satama Koillis-Tukholmassa. Sen omistaa Tukholman satamat -konserni. Vapaasatama-alue rajoittuu etelässä Lindarängen-niittyyn, idässä Louddenin öljyvarikkoon ja Pikku-Värtanin lahteen, pohjoisessa Värtan satamaan ja idässä Tegeluddsvägeniin.
Vapaasatama avattiin keskeneräisenä vuonna 1919, ja sen rakennustöitä jatkettiin aina 1970-luvulle saakka, jolloin konttisatama oli valmis. 1990-luvun puolivälissä vapaasataman asema menetti merkityksensä.
Vapaasatamaterminaali avattiin vuonna 1990 silloin nimellä Tallinnan terminaali. Vuodesta 2009 lähtien sieltä on liikennöity vain Pietariin, kun Tallinkin liikenne Tallinnaan ja Riikaan siirtyi käyttämään uutta Värtan satamaa. Vuonna 2009 avattiin uusi terminaali kansainvälisille risteilyaluksille, jotka vaihtavat matkustajia Tukholmassa. Tulevaisuudessa vain lautta- ja risteilyliikenne jää Vapaasatamaan. Koko alue on luokiteltu valtakunnallisesti merkittäväksi merenkulun alueeksi.
1900–1945
pienoiskuva| [[Kustaa V vihkimässä Vapaasataman ensimmäistä vaihetta käyttöön vuonna 1919 ]] pienoiskuva| Sataman henkilökunta vuonna 1922 Aina 1900-luvun alkuun asti Skeppsbron ja Stadsgårdshamnen olivat Tukholman tärkeimmät satamat. Tukholman satamahallitus perustettiin vuonna 1909 vastaamaan sataman toiminnasta ja investoinneista. Hallitus päätti laajentaa olemassa olevia satamia ja rakentaa uusia. Stadsgårdshamnenin laajennus itään valmistui vuonna 1916. Hammarbyn satama rakennettiin, kun Hammarbyn järven pintaa laskettiin ja Hammarbyledenin kanava avattiin vuonna 1926.
Jo vuonna 1907 valtioneuvosto antoi mahdollisuuden perustaa vapaasatamia, joissa tavarat voitaisiin tuoda ja varastoida ilman tulliselvitystä. Tullilainsäädännöllisesti aluetta pidetään kansainvälisenä alueena, ja tulliselvitys vaaditaan vain, kun tavarat viedään pois satama-alueelta maihin. Satamahallitus oli kuitenkin epäileväinen ja alkoi vastustaa vapaasatamasuunnitelmia, tosin vasta vuonna 1915. Sen sijaan se kannatti vapaasataman perustamista Hammarbyhyn.
Useiden selvitysten jälkeen Tukholman kaupunginvaltuusto päätti vuonna 1917 rakentaa vapaasataman Pikku-Värtanille, ja kahden vuoden rakennustöiden jälkeen Kustaa V pääsi avaamaan Ruotsin ensimmäisen, vielä keskeneräisen vapaasataman. Kustaa VI Aadolf vihki kaksi vuotta myöhemmin 31. elokuuta 1922 käyttöön Göteborgin vapaasataman.
Vuonna 1921 Vapaasataman eteläpuolelle avattiin Lindarängenin vesilentoasema, ja vuonna 1927 alkoi vielä Louddenin öljysataman rakennustyöt. Vapaasatamaa laajennettiin ja syvennettiin vähitellen. Vuosina 1927–1928 rakennettiin Banan-Kompanietin rakennus, joka sisälsi toimistoja, kypsymishuoneen, varastoja ja pakkaustiloja omalla lastauslaiturilla ja rautatiellä. Laitos oli aikansa nykyaikaisin Euroopassa. Rakennus on 1990-luvun puolivälissä tehdyn peruskorjauksen jälkeen vielä 2010-luvullakin samassa käytössä.
Lantmännenin siilotila valmistui kolmosmakasiinin taakse 1930-luvulla. Siiloa laajennettiin myöhemmin, ja se on yhä saman omistajan hallussa ja alkuperäisessä käyttötarkoituksessaan.
Vuonna 1931 Ford rakennutti massiivisen Ford-talon, joka oli arkkitehti Uno Åhrénin suunnittelema funktionaalinen lasin ja teräksen hallitsema rakennus. Siinä toimi Ford-autojen kokoonpanotehdas, varaosavarasto, näyttelyhalli ja toimisto. Toisen maailmansodan jälkeen lisättiin tehtaan ja autojen tuotantoa liukuhihnaperiaatteen mukaisesti tuontirajoitusten kiertämiseksi. 2010-luvulla rakennus on vuokrattu OMX-pörssiyhtiölle.
1945–
pienoiskuva| Tullitarkastus maahantulon ja -poistumisen yhteydessä vuonna 1958 pienoiskuva| [[Ahtaaja|Ahtaajia töissään vuonna 1965 ]] Vapaasatamatoiminta oli huipussaan 1950-luvulla. Siitä tuli valtamerten takaisen sekä Välimeren ja Mustanmeren tavaraliikenteen tärkein vastaanottopaikka. Siitä tuli merkittävä varastointisatama suurien makasiinien ja monien nosturiensa ansiosta. Lisäksi siellä oli runsaasti kylmä- ja pakastintiloja sekä viljavarastoja.
Vuosina 1962–1967 rakennettiin alueen suurin kuutosmakasiini, joka oli keltainen tiilirakennus Vapaasatamanlaiturin päässä. Se koostui pakastus-, kylmä- ja lämminvarastoista. Makasiini jäi kuitenkin nopeasti vanhanaikaiseksi konttiliikenteen läpimurron vuoksi. Lindarängenin lentoliikenne lakkasi vuonna 1952. Lentoasemasta on jäljellä vain vuonna 1931 valmistunut hangaarirakennus ja luistinrata.
Vuonna 1971 Vapaasatamaa laajennettiin etelään täytetylle Lindaränginlahdelle, jonne rakennettiin seiskamakasiini. Siitä lähtien sinne on ohjattu liikenne Itämeren ja Pohjanmeren rannikoilta. Vapaasatamassa on myös Lantmännenin valtava viljasiilo kolmos- ja nelosmakasiinien välissä, josta on tullut alueen tunnettu maamerkki.
Aiemmin sisäänkäyntinä toimineet tullirakennukset ovat osittain säilyneet, mutta ovat aidattuja ja käytöstä poistettuja. Sataman pääsisäänkäynti sijaitsee nykyisin etelämpänä.
Tukholman kaupunginmuseo siirsi keskusvarastonsa vuonna 1979 kahteen kellarikerrokseen, jotka olivat olleet kakkos- ja kolmosmakasiinien kylmätiloja. Museon tarpeisiin muunnettua varastotilaa on noin 8 300 neliömetriä; esimerkiksi tilojen lämpötilaa voidaan säädellä vyöhykkeittäin tarkasti herkkien teosten suojelemiseksi. Myös Tukholman kaupunginarkistolla on lisävarasto kolmosmakasiinissa. Vuodesta 2002 Tukholman huutokauppakamari on toiminut viitosmakasiinissa.
Vuonna 1986 Baltianterminaali avattiin Neuvostoliiton liikenteelle, joka oli alkanut Värtahamnenista vuonna 1984. Vuonna 1990 avattiin silloinen Tallinnanterminaali, nykyinen Vapaasatamanterminaali, josta muun muassa M/S Estonia liikennöi Tallinnaan ennen uppoamistaan 28. syyskuuta 1994. Nykyisin terminaalista liikennöidään Pietariin. 1990-luvun puolivälissä vapaasatamatoiminta lakkasi, koska Ruotsin liityttyä Euroopan unioniin suurin osa Tukholman liikenteestä tuli yhteiseltä vapaakauppa-alueelta.
Vuonna 2009 vihittiin käyttöön uusi risteilijäterminaali. Vuonna 2011 Vapaasatamassa on viisi laituripaikkaa (laiturit 1–5 pohjoisesta etelään), vapaasatamalaituri ja konttiterminaali.
Vuosina 1998–2006 tavaraliikenteen määrä vaihteli 2,6–3,1 miljoonan tonnin ja matkustajien määrä 3–4 miljoonan välillä vuodessa.
Populaarikulttuurissa
Stieg Trenter kuvasi Vapaasatamaa romaanissaan Lysande landning (1946):
Kehityssuunnitelmat
Vuoden 2010 suunnitelmien mukaan lautta- ja risteilyliikenne jää Frihamneniin, mutta konttiliikenne siirretään Norvikuddeniin Nynäshamnin pohjoispuolelle. Vapautunutta maa-aluetta hyödynnetään asumiseen, toimistoihin ja palveluihin. Vapaasataman kolmoslaiturin pidennyksen on tarkoitus tehostaa risteilyalusten maatoimintoja.
Aiheesta muualla
Bilder & media
59.3419°N, 18.12469°W
Paikka auringossa (albumi)
Paikka auringossa on suomalaislaulaja Bablon toinen studioalbumi, joka julkaistiin vuonna 1995.
TOPS-20
thumb|Kirjautuminen SDF:n avoimeen TOPS-20-järjestelmään thumb|DECSYSTEM-20-kone KL10-suorittimella TOPS-20, lempinimeltään TWENEX, oli Digital Equipment Corporationin PDP-10 -keskustietokoneiden käyttöjärjestelmä, joka perustui Bolt, Beranek & Newmanin alun perin kehittämään TENEXiin. TOPS-20 oli virtuaalimuistia tukenut osituskäyttöjärjestelmä, joka oli aikaansa nähden suhteellisen intuitiivinen ja helppokäyttöinen, tehden muun muassa käyttäjän osittain tai lyhentäen syöttämien komentojen tunnistamisen ja täydentämisen aiempaa huomattavasti tunnetummaksi. Käyttöjärjestelmän kehittäminen aloitettiin vuonna 1973, ja ensimmäiset DECSYSTEM-20-järjestelmät (PDP-10-koneita TOPS-20-käyttöjärjestelmällä) myytiin kolme vuotta myöhemmin.
Kiipulan ammattiopisto
Kiipulan ammattiopisto järjestää valmentavaa koulutusta ja ammatillista perustutkintokoulutusta erityisopetuksena. Kiipulan ammattiopistoa ylläpitää Kiipulasäätiö.
Oppilaitos on ammatillinen erityisoppilaitos ja ammatillisen erityisopetuksen kehittämiskeskus. Kiipulan ammattiopiston erityisopetuksessa on noin 1000 opiskelijaa. Kiipulan ammattiopisto toimii yhdeksällä paikkakunnalla. Ammattiopiston päätoimipaikka on Janakkalan Turengissa. Muut toimipaikat sijaitsevat Forssassa, Hämeenlinnassa, Kouvolassa, Lahdessa, Riihimäellä, Tampereella, Nokialla ja Vantaalla.
Toiminta laajeni merkittävästi vuoden 2009 alussa Perttulan erityisammattikoulun yhdistyttyä Kiipulan ammattiopistoon.
Ammatillista perustutkintokoulutusta (180 osaamispistettä, kesto kolmisen vuotta) järjestetään usealla eri alalla (ajoneuvoala, hius-. ja kauneudenhoitoala, liiketoiminta, logistiikka, maatalousala, matkailuala, metsäala, puhtaus- ja kiinteistöpalveluala, puutarha-ala, ravintola- ja cateringala, sosiaali- ja terveysala, tieto- ja viestintätekniikka). Alasta riippuen tutkintonimikkeenä on automekaanikko, pienkonemekaanikko, kampaaja, parturi, merkonomi, puutarhuri, kiinteistönhoitaja, palvelulogistiikkatyöntekijä, kokki, toimitilahuoltaja, metsuri-metsäpalvelujen tuottaja, lähihoitaja, IT-tukihenkilö tai vastaanottovirkailija.
Tämän lisäksi järjestetään valmentavaa koulutusta: Tutkintoon valmenta koulutus (TUVA) sekä työhön ja itsenäiseen elämään valmentava koulutus (TELMA)
Kirjurinluoto Arena
Kirjurinluoto Arena (myös Pori Delta Arena) on musiikkitapahtumia varten rakennettu konserttipuisto, joka sijaitsee Porissa Raatimiehenluodon saarella. Vaikka alue on fyysisesti Raatimiehenluotoa sen markkinointinimenä käytetään Kirjurinluotoa. Se on Suomen suurin ulkoilma-areena, jolle mahtuu yli 60 000 kuulijaa. Porin kaupungin rakentama konserttipuisto valmistui vuonna 2001 ja nykyään se toimii muun muassa kaikkien Pori Jazzin suurten ulkoilmakonserttien pitopaikkana. Alueen toiminnasta vastaa kaupungin ja Pori Jazzin yhdessä omistama Pori Marketing Office Oy (PMO).
Historia
Kirjurinluoto Arena on Pohjoismaiden ensimmäinen konserttikäyttöön rakennettu ulkoilma-areena. Sen suunnittelu aloitettiin jo 1990-luvun alussa ja varsinaiset rakennustyöt käynnistyivät 1996. Areenan hinnaksi tuli noin 1,7 miljoonaa euroa, josta Euroopan unioni sekä opetus- ja kulttuuriministeriö rahoittivat vajaan kolmasosan. Vuonna 2001 valmistuneen Kirjurinluoto Arenan avajaiskonsertti järjestettiin saman vuoden heinäkuussa, jolloin paikalla esiintyi italialainen Eros Ramazzotti. Vaikka konserttipuisto rakennettiin lähinnä Pori Jazzin tarpeita varten, siirtyivät festivaalin suuret ulkoilmakonsertit lopullisesti uudelle areenalle vasta 2005. Sitä ennen Pori Jazz oli järjestänyt Kirjurinluoto Arenalla vain yhden ulkoilmakonsertin vuonna 2002, mutta vuosina 2003–2004 Kirjurinluodon ulkoilmakonserttien pitopaikkana toimi vuonna 1989 valmistunut Lokki-lava.
Teknisiä tietoja
Konserttipuisto on pinta-alaltaan noin 10 hehtaaria. Lisäksi vieressä sijaitsee 4 hehtaarin alue, jota voidaan käyttää pysäköintiin tai leirintään. Luotoon liikennöidään kaupungin keskustasta Raumansiltaa pitkin, lisäksi saareen johtaa kiinteä kevyenliikenteen käyttöön tarkoitettu Pormestarinsilta sekä kesäaikaan käytössä oleva ponttoonisilta. Kirjurinluoto Arenalle on tapahtumien aikana myös maantieyhteys valtatie 8:lta Porin läntisen ohitustien kautta. Lisäksi alueella on helikopterin laskeutumispaikka sekä Kokemäenjoen rannassa sijaitseva pienvenesatama.
Esiintymislavaa varten on oma paikka, josta löytyvät muun muassa kiinteät sähkö- ja tietoliikenneliitännät. Lavan takana on 0,6 hehtaarin kokoinen huoltoalue, joka on tarkoitettu myös esiintyjien sekä median käyttöön. Esiintymislavan eteen on mahdollista sijoittaa istumapaikkoja 12 000 hengelle ja lisäksi amfiteatterimaiseen maavallikatsomoon mahtuu noin 20 000 ihmistä. Katsomotilojen vieressä on 2,5 hehtaarin laajuinen asfalttipäällysteinen palvelualue, jossa konserttien aikana toimii erilaisia myyntipisteitä. Konserttipuisto on myös valaistu.
Tapahtumia ja kävijämääriä
Pori Jazzin pääkonserttien lisäksi areenan käyttö on suunnitelmista huolimatta jäänyt suhteellisen vähäiseksi. Konserttipuistossa on järjestety Raumalta siirretty RMJ Party Camp -juhannusjuhla vuosina 2008–2009 sekä Sonisphere-festivaali kahdesti 2009 ja 2010. Vuonna 2008 areenalla pidettiin Porin kaupungin 450-vuotisjuhlakonsertti, jossa esiintyi lukuisia porilaisia tai kaupungista kotoisin olevia artisteja. Valtakunnallinen Farmari-maatalousnäyttely järjestettiin 2011 ja heinäkuussa 2014 areena toimii karavaanarien 80. kansainvälisen FICC Rallyn kokoontumispaikkana.
Kirjurinluoto Arenan yhden päivän yleisöennätys on vuoden 2009 Sonisphere-festivaalilta, jolloin Metallican esiintymistä seurasi 60 000 ihmistä. Seuraavana vuonna tapahtuman yleisömäärä rajattiin tungoksen välttämiseksi 40 000 henkeen. Myös heinäkuussa 2008 järjestetyssä Porin kaupungin 450-vuotisjuhlakonsertissa oli noin 40 000 kuulijaa. Stingin konserttia Pori Jazzin pääesiintyjänä vuonna 2006 oli seuraamassa noin 37 000 henkeä ja Carlos Santanan esiitymistä seuraavana vuonna noin 36 000. Usean päivän mittaisista tapahtumista Farmari-maatalousnäyttelyssä oli vuonna 2011 kolmen päivän aikana noin 70 000 kävijää.
Esiintyjiä eri vuosina
2001 2002 2005 2006 2007 2008 2009
2010 2011 2012 2013 2014
Modulor-mittajärjestelmä
Modulor oli arkkitehti Le Corbusierin luoma kaanon, eli ihmisruumiin suhteisiin perustuva mittajärjestelmä. Järjestelmä perustui kultaiseen leikkauksen avulla ihmistä kuvaavan Modulor-hahmon pituudesta saatavaan lukujonoon. Modulorin avulla voidaan määrittää monipuolinen mittalukusarja suhdeharmonian kuitenkin säilyessä samana.
Le Corbusier ryhtyi tutkimaan mittajärjestelmää vuonna 1942, ja julkaisi Modulorin ensimmäisen version vuonna 1948. Toinen, korjailtu versio Modulor 2 julkaistiin vuonna 1955. thumb|380px|Modulor (1948, vas.) ja Modulor 2 (1955) -julkaisujen kansikuvat
Ensimmäisessä Modulor-versiossa perusmitan 113 cm tilalla oli 108 cm, ja mitan 226 cm tilalla 216 cm.
Moduloria arvosteltiin perusmitoista, jotka eivät vastanneet ihmisten - etenkään naisten - keskimääräisiä mittoja. Tämän vuoksi järjestelmälle oli itse asiassa hankalaa suunnitella hyvin mitoitettuja toimintaympäristöjä, tai mukavia huonekaluja.
Modulor pyrki ratkaisemaan teollisen rakentamisen ja standardoinnin piirissä syntyneitä ongelmia. Sen käyttö ei kuitenkaan aikanaan yleistynyt, vaan mittajärjestelmäksi valittiin esimerkiksi Suomessakin käytössä oleva 3M-moduulijärjestelmä.
Vertaisverkko
thumb|200px|Vertaisverkko: kaikki tahot ovat yhteydessä toisiinsa. thumb|200px|Perinteinen palvelin-asiakas-verkko: asiakkaat ovat yhteydessä palvelimeen. Vertaisverkko (P2P, ) on verkko, jossa ei ole kiinteitä palvelimia ja asiakkaita, vaan jokainen verkkoon kytketty taho toimii sekä palvelimena että asiakkaana verkon muille jäsenille. Termi on yleensä yhdistetty tietokoneisiin ja tietoverkkoihin, mutta on ollut viime aikoina käytössä muun muassa ihmisten sosiaalista verkostoitumista tutkittaessa. Internetissä vertaisverkkoja käytetään useisiin tarkoituksiin, kuten tiedostojen jakamiseen, internet-puheluihin ja pikaviestintään. Arkikielessä vertaisverkoilla tarkoitetaan nimenomaan tiedostonjakoverkkoja, joiden valtava suosio on nostanut ne suuren yleisön tietoisuuteen.
Etuna perinteiseen asiakas-palvelin-arkkitehtuuriin verrattuna on resurssien käyttö. Asiakkaat eivät jonota pääsyä palvelimelle, vaan verkon kaikkien jäsenten laskentateho, kaista ja tallennustila on yhteisessä käytössä. Vertaisverkossa siis uuden jäsenen kapasiteetti kasvattaa kaikkien muiden kapasiteettia samalla kun se itse saa lisää kapasiteettia, kun taas palvelin-asiakas -mallissa muiden asiakkaiden kapasiteetti ei kasva, vain laskee uusien asiakkaiden myötä. Toinen etu on tiedon hajanaisuus: sama data on verkossa moneen kertaan eri paikoissa, mikä lisää luotettavuutta.
Ensimmäinen laajamittainen vertaisverkko oli 1980-luvulla toiminut NNTP-protokollaan perustuva keskusteluryhmäjärjestelmä Usenet.
Internetin päälle rakennetut vertaisverkot ovat saaneet kritiikkiä siitä, että niissä on levitetty myös tekijänoikeudella suojattuja tiedostoja kuten esimerkiksi musiikkia, elokuvia ja tietokoneohjelmia.
Puhdas vertaisverkko vs. hybridi
Täysverisessä vertaisverkossa kaikki verkon jäsenet ovat tasavertaisia ja ne toimivat samanaikaisesti sekä asiakkaina että palvelimina. Keskuspalvelinta tai -reititintä ei ole. Tällaisia verkkoja ovat tiedostonjakoverkoista muun muassa Freenet ja Gnutella. Vertaisverkoissa olevan sisällön ja verkkojen tarjoamien palveluiden hyödyntäminen edellyttää erityistä vertaisverkko-ohjelmaa (asiakasohjelmaa). Näitä ohjelmia ovat esimerkiksi KaZaa ja Gnutella-verkossa käytettävä LimeWire.
Tämän mallin lisäksi on käytössä monia erilaisia vertaisverkon ja perinteisen palvelin–asiakas-mallin hybridejä. Niissä on usein keskuspalvelin, johon koko verkko on yhteydessä. Palvelin voi tällöin vaikkapa kerätä hakemistoa kunkin jäsenen jakamasta datasta ja tarjota koko verkon kattavaa hakupalvelua. Eräänlainen yhdistelmäratkaisu on käytössä myös Usenetissä, jossa uutisryhmäpalvelimet toimivat keskenään vertaisverkkona, mutta tarjoavat lukijoille asiakas/palvelin-arkkitehtuurin mukaisesti ryhmiä luettavaksi.
Rakenteellinen vs. rakenteeton
Rakenteettomassa vertaisverkossa jäsenet muodostavat yhteydet toisiinsa mielivaltaisesti. Jos verkon jäsen ilmoittaa hakevansa tiettyä dataa, hakupyyntö etenee sokeasti ketjussa eteenpäin. Tämä on verraten tehotonta, sillä pyyntö ei todennäköisesti pääse perille haettavan datan ollessa kaukana, useiden linkkien päässä. Hakupyyntöjen laajamittainen välittäminen myös kuormittaa verkkoa. Tällaisia verkkoja ovat esimerkiksi Gnutella ja FastTrack.
Rakenteellisessa vertaisverkossa on käytössä menetelmä, jossa verkon jäsenillä on tietoisuus kaiken jaetun datan sijainnista. Näin saapuva haku voidaan ohjata oikeaan suuntaan. Ylivoimaisesti yleisin tekniikka on hajautettu tiiviste (DHT, Distributed Hash Table). DHT:ta hyödyntäviä rakenteellisia protokollia ovat esimerkiksi Chord, Pastry, Tapestry, CAN ja Tulip.
On olemassa myös hierarkkisia vertaisverkkoja; niissä tietyillä koneilla on enemmän vastuuta kuin toisilla.
Salattu vs. salaamaton
Vertaisverkon tahojen välisen liikenteen salaaminen parantaa käyttäjien tietoturvaa. Salaamisen lisäksi jotkut verkot kuten Freenet ja Tor pyrkivät käyttäjien anonymiteettiin kierrättämällä salatun liikenteen satunnaisten välittäjätahojen kautta. Ulkopuoliset eivät näe mitä salatussa verkossa liikkuu, joten liikenteen tarkkailu, suodattaminen tai sensurointi ei ole mahdollista.
Tiedostonjakoverkot
Tiedostonjakoverkot voidaan jakaa kolmeen sukupolveen:
Vertaisverkkoperiaatteen yhteiskunnallisia sovelluksia
Vertaisverkkoajattelulla on lukuisia sovelluksia. Vertaisverkkoajattelu informaatioteknologiaa hyödyntäen mahdollistaa uudenlaisen taloudellisen toiminnan, kuten jakamistalous, alustatalous. Niissä osapuolten välistä vuorovaikutusta välittää palveluntarjoajana usein kolmas osapuoli. Omatoiminen 3D-tulostus on esimerkki kansalaisten itsenäisestä vertaistuotannosta. Kun kuluttajat tuottavat itse energiaa, esimerkiksi aurinkosähköllä paikalliseen tai valtakunnalliseen sähköverkkoon, kutsutaan tätä prosumerismiksi tai energiaprosumerismiksi.
Irakin al-Qaida
Irakin al-Qaida muodostui Abu Musab al-Zarqawin johtamasta järjestöstä vuonna 2004, ja siitä tuli paljon julkisuutta saaneiden iskujen myötä yksi tunnetuimmista Irakin vastarintaliikkeistä Irakin sotaa seuranneen Yhdysvaltojen johtaman miehityksen aikana. Järjestöä johtaneen al-Zarqawin kuolema vuonna 2006 ja onnistuneet terrorismin vastaiset operaatiot johtivat järjestön suosion laskuun vuoden 2007 jälkeen. Järjestö toimi myöhemmin nimellä Irakin islamilainen valtio ja jatkoi iskujen tekemistä. Irakin islamilaisen valtion emiiriksi vuonna 2010 noussut Abu Bakr al-Baghdadi perusti Isis-järjestön, johon Irakin al-Qaida sulautui al-Baghdadin ja al-Qaidan välien rikkouduttua vuonna 2013.